Дапаўнялі гэтую прыгажосць разнастайныя стравы і пачастункі, падсілкавацца якімі замежныя студэнты запрашалі ўсіх прысутных. А сілы гасцям былі вельмі патрэбныя! Акрамя цікавай выставы, іх чакаў майстар-клас па знакамітай лезгінцы. Паспрабаваць паўтарыць энергічныя рухі і зарадзіцца пазітывам пад запальную музыку можна было прама ў прасторным холе Ліцэя БДУ побач з сапраўднымі прафесіяналамі гэтага неверагоднага танца. Таксама для гасцей мерапрыемства гучалі аўтэнтычныя музычныя інструменты, якія нагадвалі пра цікавую гісторыю і асаблівасці кожнай краіны.